Alegzandra/wili-2018-roplus huggingface dataset:
2003 m., paėmusi paskolą iš Pasaulio Banko, Kazachijos vyriausybė ėmėsi veiksmų gerinti padėtį šiaurės (Mažajame) Arale. Buvo imtasi irigacinių kanalų Syr Darjos upėje atnaujinimo darbų. Šitaip buvo sumažinti vandens nuostoliai, daugiau jo pasiekia ežerą. 2005 m. baigta statyti betoninė Kokaralo užtvanka tarp pietų ir šiaurės Aralo. Jai veikiant, jau 2006 m. pastebėta, kad šiaurinėje Aralo dalyje padaugėjo vandens, ežeras išsiplėtė, vanduo pasidarė mažiau druskingas, padaugėjo žuvų . Užtvankoje įrengta šliuzų, kuriuos atidarius, vandens perteklių iš šiaurės Aralo galima leisti į pietinę dalį.

Vyriausia Sofijos sesuo − Vasilisa Andrejevna (mirė iki 1448 metų rugpjūčio 25 d.). Po tėvo mirties Vasilisa ir Sofija kartu su motina gyveno dėdės Semiono Dimitrijevičiaus Druckio šeimoje, Drucke.

Senkant Aralui, 2001 m. sala tapo pusiasaliu, kilo pavojus, kad užkratas iš laidojimo vietų pradės plisti. 2002 m. įvykdytas bendras JAV ir Uzbekijos projektas, kurio metu buvo nukenksminta 10 juodligės užkrato palaidojimo vietų (iš viso apie 100–200 tonų).

Tarpukario Lietuvos Respublikos (1919–1940 m.) ir nacistinės Vokietijos okupacijos (1941–1944 m.) laikotarpio dokumentai (Kauno mieste bei tuometinėje Kauno apskrityje veikusių vietos savivaldos institucijų, švietimo gydymo įstaigų, privačių įmonių dokumentai);

2007 m. Auksinio scenos kryžiaus debiuto nominacija – aktorė Marija Korenkaitė už Turandot vaidmenį K. Gozzy „Princesė Turandot“, rež. A. Giniotis

Senkant Aralui, pastebėti regiono klimato pokyčiai – žiemos tapo 2-3 °C šaltesnės, vasaros 2-3 °C karštesnės ir sausesnės, sumažėjo kritulių, sutrumpėjo augalų vegetacijos laikotarpis. Lyginant su 1950 m., giedrų dienų skaičius išaugo nuo 30 iki 150 per metus.

JAV vieną iš kolonijinių teritorijų – Havajus – pavertė savo valstija. Kitos jai priklausančios teritorijos Polinezijoje yra traktuojamos kaip JAV teritorijos.

Apie 1460 m. Džovanio sukurtas „Maldos Alyvų kalne“ paveikslas rodo susiformavusį dailininko talentą. Paveikslas gretinamas su tos pačios tematikos kiek ankstesniu Mantenjos paveikslu, tarp kurių randama akivaizdžių panašumų ir akivaizdžių skirtumų lyginant Belinio ir Mantenjos stilius. Mantenjos paveiksle linijos labai tikslios ir aiškios, formos skulptūriškos. Džovanis Belinis įsupo veikėjus į švelnesnius tonus, suteikė atmosferos pajautimo pojūtį. Galima nustatyti, kad paveikslo veiksmas vyksta ryte. Mantenjos kūrinio jėga kyla iš dramatiškų uolų ir veikėjų figūrų vaizdavimo.

Senosios Karalystės laikotarpio pabaigoje, XXII a. pr. m. e. faraonų kapavietės išplėštos pirmą kartą, o Viduriniosios Karalystės laikotarpiu (XXI – XVIII a.) apie jas visi pamiršo. Naujosios Karalystės laikotarpiu, trukusios nuo XVI a. – VIII a. pr. m. e. Sfinksas grąžino populiarumą visam kapaviečių kompleksui ir pats tapo spontaniškai kilusios garbinimo objektu.

Inžinerijoje, matematikoje, fizikiniuose ir biologiniuose moksluose yra tie patys bendri terminai: atraktoriai, stabiliosios būsenos, tikrinės būsenos arba tikrinės funkcijos, pusiausvyros taškai ir pradžios taškai.
Vojenecas (lenk. Wojeniec) – kaimas Lenkijos šiaurės rytuose, Dziadkovicės valsčiuje, Semiatičės apskrityje, Palenkės vaivadijoje. Kaimas yra apie 18 km į šiaurę nuo Semiatičės ir apie 62 km į pietus nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.

Kovo 3 d. – Valdemaras Tomaševskis, inžinierius, Lietuvos ir Vilniaus rajono politinis bei visuomenės veikėjas, Lietuvos atstovas Europos Parlamente.

Nukunonu (angl. Nukunonu) – atolas Ramiajame vandenyne, Okeanijoje, didžiausias iš 3 Tokelau sudarančių salų. Sausumos plotas 5,5 km², ji supa 90 km² ploto lagūną. Dauguma atolo salelių yra rytinėje dalyje (Na Taulaga, Te Nonu, Tuatiga, Avakilikili, Vaivaimai ir kt.), tačiau pagrindinė Nukunonu salelė yra pietvakariuose. Joje įsikūręs Nukunonu kaimas – administracinis Tokelau centras.

Prieš ištekant už karaliaus, Sofija perėjo iš provoslavijos į katalikybę. Buvo karūnuota 1424 metais. Kartu su vyru siekė Lenkijos sosto užtikrinimo savo sūnui Vladislovui. Po Jogailos mirties 1434 metų birželio 1 d. Vladislovas tapo karaliumi, bet Sofija taip ir netapo regente. 1440 metais Vladislovas taip pat tapo Vengrijos karaliumi, o jaunesnysis sūnus Kazimieras − Lietuvos didžiuoju kunigaikščiu.

Moterų kandidatė į meistres (sutr. MKM; angl. Woman Candidate Master, WCM) – šachmatų titulas, suteikiamas šachmatų sportininkėms. Suteikia Tarptautinė šachmatų federacija pagal savo nuostatus (FIDE Handbok). Būtinas 2000 taškų Elo reitingas ir kitos sąlygos.

Žaidimo tipe Atsitiktinis pradinis skaičių rinkinys yra atsitiktiniai skaičiai, kurių yra 27. Šiame žaidimo tipe kiekvienas naujas skaičius yra atsitiktinis, t. y. kiekvieną karta pasirinkus Pridėti Skaičius bus pridedami atsitiktiniai skaičiai. Pridedamų skaičių bus pridėta tiek, kiek žaidimo lauke yra neišbrauktų skaičių.

2008 m. Kauno "Atžalyno" vaikų namuose įrengta ir atidaryta moderni kompiuterių klasė ir biblioteka. Vaikai perprasti šiuolaikinio mokymosi principus bei informacines technologijas galės naudodamiesi septyniais naujais kompiuteriais su reikalinga programine įranga. Taip pat veiks ir biblioteka, kurioje - naujos knygos, laikraščiai, bibliotekų valdymo techninė ir programinė įranga. Į „Atžalyno“ žinių klasę ir biblioteką idėjos iniciatorius ir rėmėjas labdaros ir paramos fondas „Jiezno vaikai” investavo 115 tūkst. litų.

Horvardas Stauntonas dar jaunystėje susižavėjo literatūra, teatru, V. Šekspyro dramomis, lankė paskaitas Oksforde, bet išsilavinimo neužbaigė. Suėjus pilnametystei jis paveldėjo keletą tūkstančių svarų, bet juos iššvaistė. Mažai žinoma apie šį jo gyvenimo laikotarpį. Bet kad buvo susižavėjęs teatru ir kurį laiką vaidino scenoje galima numanyti iš vėlesnių V. Stauntono pasakojimų. Jis mėgdavo pasakoti, kaip vaidinęs Lorenco vaidmenį Viljamo Šekspyro „Venecijos pirklyje“ kartu su to meto anglų aktoriumi Edmundu Kynu (Edmund Kean).

Sufizmas (arab. تصوّف‎ = taṣawwuf‎) – asketinė mistinė islamo srovė, derinanti idealistinę metafiziką su asketizmo praktika. Skelbiama, kad Dievas pažįstamas, su juo susiliejama per ekstazę ir kontempliaciją. Sufizmo išpažinėjas vadinamas sufijumi arba dervišu.
Naujasis Amžius siekia panaikinti įvairiomis tradicijomis bei tarpusavio psichologiniu spaudimu keliamus apribojimus, suteikti laisvę ir atrakinti daugelio žmonių turimas paslėptas galimybes, neapribotas moraliniu požiūriu. Tai paprastai gera žinia tiems, kurie iš tiesų yra ribojami, terorizuojami pareigų ir dėl to kenčia nuo nevisavertiškumo komplekso, dėl visuomenės nesupratingumo neranda vietos joje. Naujojo Amžiaus idėjos siekia grąžinti šiems žmonėms laisvę ir savo antžmogiškos vertės suvokimą.

uDigits žaidimas yra kilęs iš Taribų Sąjungos šalių. Mamona, kad žaidimas yra sukurtas Omsko (Rusija) moksleivių. Tačiau šiuo metu nėra žinoma, kada jis tiksliai atsirado. Tačiau yra žinoma, kad žaidimas jau buvo žaidžiamas paskutiniame XX a. dešimtmetyje. Jis buvo populiarus tiek mokyklose, tiek universitetuose. uDigits buvo mėgstamas per nuobodžias pamokas ar paskaitas.

1994 – Lietuvos ir Lenkijos užsienio reikalų ministrai pasirašė dvišalę sutartį „Dėl draugiškų santykių ir gero kaimyninio bendradarbiavimo“.

„Kurso de Esperanto“ remiasi Kvebeko esperanto draugijos sukurtu 10 val. kursu ir kitais kursais. Programa veikia Qt C++ bibliotekos pagrindu, Mac OS X, Windows, Linux operacinėse sistemose. 2013 m. vasario mėn. išleista programos 4.1.2 versija. „Kurso de Esperanto“ išversta maždaug į 30 kalbų. Yra daug savanorių, kurie siekia padidinti šį skaičių. Esperanto kalbos vertimo procesą supaprastina programa „Tradukilo“, kurią taip pat galima nemokamai atsisiųsti.

Lars "Leari" Ljungberg (gimė 1977 kovo 6, Stokholme) – groja bosine gitara švedų glamroko grupėje The Ark, kurią 1991 metais įkūrė kartu su draugais.

Šios nuomonės – arba reitingai – yra pagrįsti informacija, susijusia su vertinamos įstaigos pajamų srautu ir balanso ataskaita (ypatingą dėmesį skiriant įsiskolinimams). Taip pat atsižvelgiama į finansinius rezultatus praeityje. Reitingais tik pateikiamas orientacinis situacijos konkrečiu metu vertinimas, ir todėl jie turi būti reguliariai iš naujo patvirtinami arba peržiūrimi, atsižvelgiant į naujausius ekonominius ar kitus pokyčius. Kredito reitingų agentūros skirsto emitentus į kategorijas pagal atitinkamus laipsnius, atsižvelgdamos į vertinamą tikimybę, kad jie įvykdys arba neįvykdys savo įsipareigojimų. Kredito reitingų agentūros naudoja išsamias kreditingumo skales, kuriose vadinamasis investicinis laipsnis (maža rizika) atskiriamas nuo spekuliacinio laipsnio (didelė rizika), taip perteikiant su vertybiniais popieriais susijusią riziką (įsipareigojimų nevykdymo tikimybę).

Nuo 1872 m. iki mirties jis parašė „Athenaeum“ žurnale eilę straipsnių apie „Netikėtus V. Šekspyro tekstų iškraipymus“, taip pat knygą: Šachmatai: teorija ir praktika.

Kūlidžo efektas įprastai pastebimas demonstruojamas vyrų, tai yra, vyrai rodo atsinaujinusį susijaudinimą naujomis moterimis, tačiau Lester ir Gorzalka sukūrė modelį, apibrėžiantį, ar Kūlidžo efektas taip pat būdingas ir moterims. Jų eksperimentas, kuriame buvo naudojami žiurkėnai vietoje žiurkių, atrado, kad šis efektas taip pat būdingas ir moterims, tačiau mažesniu mastu.
2001 metais Sheryl įrašė dainą „Kiss That Girl“ filmui „Bridžitos Džouns dienoraštis“. Tais pačiais metais įrašytas The Beatles dainos „Mother Nature’s Son“ perdirbinys buvo panaudotas filmui „I Am Sam“. Vėliau kartu su Kidu Rocku įrašė dainas „Picture“ ir „Run Off to L.A.“

Mokslinių interesų sritis – dujų ir hidrodinamika, šilumos ir masės mainai, branduolinės energetikos šiluminė fizika, branduolinės energetikos sauga. Darbai iš branduolinių elektrinių įrenginių – uždarų branduolinių dujų turbinų įrenginių, aukštatemperatūrių dujomis aušinamų branduolinių reaktorių, įvairių jutiklių veikimo saugos, t. p. branduolinių energetinių įtaisų kosminių aparatų manevringumui garantuoti ir skrydžio trajektorijai koreguoti.

2006 m. Lietuvos mokslo premija už 1975–2005 m. darbų ciklą „Šilumos-masės mainų intensifikavimas ir dėsningumų nustatymas energetiniuose įrenginiuose“ (bendraautoriai Leonas Ašmantas ir Petras Vaitiekūnas)

Krūmyninės žiurkės, arba kuru (lot. Grammomys, angl. Forest mice, Brush thicket rats, vok. Akazienmäuse) – pelinių (Muridae) šeimos graužikų gentis. Kailis minkštas ir tankus. Nugarinė pusė nuo tamsiai rudos iki rusvai rudos, o pilvas baltas, pilkas ar geltonai pilkas. Kūnas 10-16 cm, uodega 13-20 cm ilgio. Uodega apaugusi retais trumpais plaukais, tačiau jos galas su ilgesniais plaukais.

Po ketvirtojo Velykų sinodo 1053 m. Leonas IX su italų ir vokiečių savanorių armija surengė karo žygį prieš Pietų Italijos vienuolynus ir bažnyčias niokojančius normanus. 1053 m. gegužės 15 d. popiežiaus armija buvo visiškai sutriuškinta, pats popiežius paimtas į nelaisvę. Kalintas Benevente 1053 m. gegužę – 1054 m. kovą. Netrukus po sugrįžimo į Romą mirė balandžio 19 dieną.

Naujasis Amžius (angl. New Age) – tai decentralizuotas Vakarų kultūros socialinis ir dvasinis judėjimas, siekiantis Universaliosios Tiesos ir aukščiausio individualiojo žmogiškojo potencialo. Naujasis Amžius jungia kosmologijos, astrologijos, ezoterikos, alternatyviosios medicinos, muzikos, kolektyvizmo, pusiausvyros ir gamtiškumo elementus. Asmuo pats savarankiškai renkasi savo dvasinių ieškojimų kelią, nevengdamas sujungti keleto religijų ar dvasinių mokymų dogmas, šitaip tarsi individualizuodamas savo tikėjimą. Naujasis Amžius nėra nauja religija, tačiau tai įvairialypė įvairių ieškotojų, religinių ir dvasinių mokytojų bei gydytojų visuma. Tai individualūs siekimai, praktikos ir filosofijos atsisakant religinių doktrinų ir dogmatizmo.

Šachmatininko žinynas, Londonas, 1847 m. Šioje knygoje populiariai, ir kartu profesionaliai, supažindinima su šachmatų žaidimu, pateikiama vedančiųjų meistrų partijų su originalių ir nuostabių pozicijų diagramomis. Ją sudarė 300 puslapių apie šachmatų pradžių teoriją ir beveik 100 – apie partijų baigmes.

1797 m., kai Prancūzijos revoliucionieriams įsiveržus į Šiaurės Italiją Imolos vyskupas Barnaba Čiaramonti (vėliau tapęs popiežiumi Pijumi VII) kreipėsi į pasauliečius, prašydamas susilaikyti nuo bergzdžio pasipriešinimo galingam priešui. Lugo miestas atsisakė pasiduoti ir buvo siaubiamas tol, kol vyskupas puolė ant kelių prieš generolą Ogero.
Kita klinties forma yra oolitinė klintis, kuri skiriasi savo specifine granuliuota struktūra. Ši klinties forma susidaro iškritus krituliams šiltuose sekliuose druskinguose vandens telkiniuose. Dar viena klinties atmaina yra ežerinė klintis. Ji susidaro tam tikruose ežeruose (priklausomai nuo gylio) iš ežerinių bestuburių liekanų. Klintis sudaro iki 10 procentų visų nuosėdinių uolienų.

Buinakskas (rus. Буйнакск, vietinėmis kalbomis Шура arba ЩурахӀи) – miestas Rusijoje, Dagestane, 41 km į pietvakarius nuo Machačkalos. Rajono centras. Geležinkelio stotis. Plentai į Machačkalą, Kiziljurtą, Čiragą. Mašinų gamybos (hidraulinių agregatų), eleltronikos, baldų, maisto (konservų), avalynės, lengvoji pramonė. Veikia krašto muziejus, mečetė su medrese, Dagestano islamo institutas, apleista sinagoga. Buinaksko apylinkėse veikia sanatorijos, yra II–I tūkstm. pr. m. e. raitelio raižinys uoloje.

Metų pabaigoje pasirodė „Home For Christmas“ – Sheryl Crow Kalėdinių dainų albumas, platinamas tik „Hallmark Gold Crown“ parduotuvėse. 2009 metų lapkričio 17 dieną įrašų kompanija „A&M Records“ išleido albumo „Tuesday Night Music Club“ Deluxe variant su dvigubu CD ir DVD. Į papildomą CD įtrauktos B pusių dainos, o į DVD – kiekvieno albumo singlo vaizdo klipai.

1910 m. gautas Šv. sinodo leidimas statyti akmeninę cerkvę, 1914 m. buvo pašventinti jos pamatai, tačiau dėl karo perėjus prie taupymo politikos cerkvė nevisiškai pastatyta, o plytas išnešiojo vokiečiai parako gamyklai statyti. Nuo 1918 m. parapija priskirta Šv. Eufrosinijos cerkvei, o 1923–1933 m. – Skaisčiausios Dievo motinos cerkvei. XX a. 4-ajame dešimtmetyje F. Šipicos iniciatyva šventykla atgaivinta, pastatyta varpinė.

Kiekvieną dieną per Booking.com užsakoma daugiau nei 1 200 000 nakvynių, o svetainė ir mobiliosios programėlės sulaukia laisvalaikio ir verslo lankytojų iš viso pasaulio. Klientų užsakymai vykdomi įvairiems apgyvendinimo įstaigų tipams – nuo nedidelių šeimų valdomų nakvynės namų iki prabangių, penkių žvaigždučių viešbučių. Booking.com svetainėje informacija pateikiama daugiau kaip 40 kalbų bei siūloma 1 334 878 veikiančių apgyvendinimo įstaigų 225 šalyse ir teritorijose.

1944 m. gruodžio mėn. grupę sudarė du Algerine klasės minų traleriai (HMCS „Rockcliffe“ ir HMCS „Oshawa“) ir dvi Flower klasės korvetės (HMCS „Oakville“ ir HMCS „Saskatoon“). 1945 m. gegužės mėn. „Oakville“ pakeitė kita Flower klasės korvetė HMCS „Dunvegan“.

2006 m. Auksinis scenos kryžius aktorei Ievai Stundžytei už Džiuljetos vaidmenį K. Antanėlio ir S. Gedos roko operoje „Meilė ir mirtis Veronoje“

1999 metų gruodį pasirodė koncertinis įrašas „Sheryl Crow and Friends: Live from Central Park“. Kartu su Sheryl scenoje pasirodė Sarah McLachlan, The Dixie Chicks, Keith Richards ir Eric Clapton. Nepaisant garsių vardų, albumas komerciškai nebuvo sėkmingas, jis pasiekė tik 107-ą vietą Billboard 200 sąraše, o viso jo buvo parduota 486 tūkst. kopijų, kas garantavo jam Auksinio albumo statusą. Daina iš jo „There Goes the Neighbornhood“ pelnė Crow Grammy už Geriausią moters vokalą.
1859 m. po referendumo Lugas tapo Italijos karalystės dalimi. Per Antrąjį pasaulinį karą ties Senijo upe ėjo frontas tarp nacių ir sąjungininkų 1944 m. gruodį - 1945 m. balandžio 10 d. Miestas buvo sugriautas, bet greitai atsigavo.

1899 m. Portugalijos vyriausybė pradėjo geležinkelio projektavimo darbus siekdama palengvinti iškasenų eksportą iš šalies centrinės dalies bei Kongo. 1902 m. škotų kalnakasybos magnatas seras Robert Williams perėmė geležinkelio tiesimo darbus. Iki 1914 m. buvo nutiesta 500 km geležinkelio. Dėl karo darbai sustojo, tačiau jau 1929 m. linija pasiekė Kongo sieną. Linija veikė sėkmingai, ypač Zambijai uždarius sieną.

Sfera – [gr. sphaira] paviršius, sudarytas iš erdvės taškų, vienodai nutolusių nuo vieno taško O. Taškas O vadinamas sferos centru. Atkarpa r, jungianti bet kurį sferos tašką su jos centru, ir tos atkarpos ilgis vadinamas sferos spinduliu. Sferos paviršiaus plotas apskaičiuojamas pagal formulę:

Leonas IX buvo pirmasis popiežius, kuris oficialiuose dokumentuose minėjo ir rėmėsi suklastotu Konstantino I dovanojimo raštu Donatio norėdamas įtvirtinti savo kaip pasaulietinio ir dvasinio vadovo pirmumą. Popiežius įtikinėjo Konstantinopolio patriarchą, kad dovanojimo raštas yra originalus, ir tik Petro įpėdinis Romoje yra teisėtas viso Bažnyčios vadovas. Patriarchui atmetus popiežiaus pirmumo teisę Katalikų Bažnyčioje įvyko didžioji schizma tarp rytų ir vakarų bažnyčių (pora mėnesių po Leono IX mirties).

2007 m. perspektyviausios aktorės prizas Marijai Korenkaitei už Turandot vaidmenį K. Gozzy „Princesė Turandot“, rež. A.Giniotis, Profesionalių teatrų festivalis „Vaidiname žemdirbiams“

Samogrudo Šv. Apaštalų Petro ir Povilo parapija (lenk. Parafia Świętych Apostołów Piotra i Pawła w Samogródzie) - viena iš Sokulkos stačiatikių dekanato parapijų, Samogrudo kaime. Parapijoje yra vienintelė 1867 m. pastatyta Samogrudo Šv. Apaštalų Petro ir Povilo cerkvė.

Mėlyname lauke į žalią papėdę įsmeigtas auksinis kalavijas, iš papėdės abipus kalavijo lankais trykšta sidabrinės čiurkšlės, virstančios sidabriniais lašais.

Rugsėjo 13 d. – Marius Abramavičius, fotografas, Lietuvos fotomeninikų sąjungos narys, keliautojas aplankęs daugelį pasaulio valstybių. 1991 m. baigė Vilniaus pedagoginį universitetą. 2007 m. - 2008 m. vadovavo Užupio Meno Inkubatoriui.

Elas Hiršfeldas – žinomas dėl gerai suderintų juodos ir baltos motyvų Brodvėjaus įžymybių karikatūrose. Taip pat vaizdavo politikus, dainininkus, televizijos įžymybes.

1991–1999 m. Lietuvos socialdemokratų partijos narys. 1999 m. perėjo į „Socialdemokratija – 2000“, skyriaus pirmininkas, nuo 2003 m. Lietuvos socialdemokratų sąjungos pirmininko pavaduotojas.

Skatino fotografus mėgėjus kelti lietuvių fotografijos meninį ir technikos lygį, propagavo lietuvių fotografijos meną užsienyje, rėmė fotografijos reikmenų gamybą Lietuvoje. 1933–1934 m. leido žurnalą „Foto mėgėjas“, 1937–1938 m. – tarptautinio žurnalo „Galerija“ lietuvišką laidą (išėjo 10 nr.). Išleistas Kazio Lauciaus vadovėlis „Fotografuoti gali kiekvienas“.
2003 m. patobulintą pistoletą Rusijos vyriausybė priėmė kariuomenės ginkluotėn ir policinėms operacijoms. Dabar jis imtas vadinti SPS (СПС; Самозарядный Пистолет Сердюкова 'savitaisis Serdiukovo pistoletas'). Šiuo metu pistoletą naudoja FSB ir FSO (vyriausybės apsaugos tarnyba).

Antrojo pasaulinio karo metais žinomiausi jūrų pėstininkų mūšiai vyko prie Bir Hakeimo ir dėl Normandijos. Antrojo pasaulinio karo laikų jūrų pėstininkų daliniai buvo:

A7 – magistralinis kelias, jungiantis Marijampolę ir Kybartus. Aplinkkelis iš pietų pusės aplenkia Vilkaviškį. Svarbus tranzitinis kelias į Kaliningrado sritį. Šiame kelyje yra 3 „juodosios dėmės“.

Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.

Įdomus Aukštadvario miestelis su Šv. Dominyko vienuolynu, bažnyčia, dvaru ir parku, kuriame yra paminklinis poeto A. Mickevičiaus ąžuolas, pirmieji ir veikiantys iki šiol upėtakių tvenkiniai. Įdomūs Spindžiaus, Amerikos, Mergiškių kaimai.

1-asis jūrų pėstininkų žvalgybos pulkas (1er Regiment de Fusiliers-Marins de Reconnaissance) − įėjo į 1-ąją Laisvosios Prancūzijos diviziją (1er DFL),

1890 m. – Kazys Sleževičius, žymus mokslininkas ir pedagogas, meteorologijos ir geofizikos mokslo ir mokymo pradininkas Lietuvoje, ilgametis Kauno, o vėliau ir Vilniaus universitetų meteorologijos krypties katedrų steigėjas ir vedėjas. Unikalių Lietuvoje mokslinių darbų iš gravimetrijos (sunkio jėgos) ir magnetizmo sričių pirmasis organizatorius ir atlikėjas. Gabus mokslo ir mokymo organizatorius, žinomas pedagogas ir mokslo populiarintojas (m. 1953 m.).

Piliakalnis labai apardytas arimų. Aikštelė apaugusi mišku, dalis šlaitų dirvonuoja. Piliakalnis datuojamas I tūkstantmečiu pr. m. e. - I tūkstantmečio pradžia.

Bedugnis – ežeras šiaurės rytų Lietuvoje, Kupiškio rajone, apie 9 km į šiaurės rytus nuo Skapiškio. Driekiasi Notigalės aukštapelkėje, tarp Notigalės ir Ašakinio ežerų, Notigalės telmologiniame draustinyje. Ežero ilgis - 0,16 km, plotis - iki 0,14 km. Supelkėjęs, augalija ir gyvūnija skurdi. Aplinkui stūkso miškas. Ežeras nenutekantis.

Rugpjūčio 27 d. – Charles-Edouard Jeanneret, šveicarų kilmės, prancūzų architektas ir rašytojas, Modernizmo architektūros pionierius (g. 1887 m.).
Hovardas Stauntonas (angl. Howard Staunton; 1810 m. balandžio mėn. Vestmorlende – 1874 m. birželio 22 d. Londone) – britų šachmatininkas, vienas iš stipriausiųjų XIX a. 5-ojo ir 6-tojo dešimtmečio pradžios Europos ir pasaulio žaidėjų. Įkūrė pirmą Anglijoje sėkmingą šachmatų žurnalą „The Chess Player’s Chronicle“ (1841 m.), žurnalo „Illustrated London news“ šachmatų skyrelio redaktorius (1845–1874 m.). Šachmatų vadovėlių autorius (1847 ir 1849 m.). 1851 m. organizavo pirmą tarptautinį šachmatų turnyrą Londone, kur užėmė 4-ą vietą. Šachmatų teoretikas. Žaidžiantis, neįprastą tiems laikams, modernųjį pozicinį žaidimą. Populiarino Angliškąjį debiutą ir jo vardu pavadintą Stauntono gambitą. Parašė knygų apie šachmatus. Aktyviai prisidėjo populiarinant Nathanielio Kuko (1849 m.) sukurtą šachmatų figūrų dizainą, kuris dabar vadinamas Stauntono figūromis ir naudojamas oficialiose tarptautinėse varžybose.

2003–2011 m. vedė meno (fotografijos) raiškos pamokas Vilniaus licėjuje 11-12 klasių mokiniams. Kasmet suorganizuodavo apie 8 savo mokinių fotografijos ir apie 5 personalinių darbų parodas. Lietuvą bei užsienio šalis apkeliavo autorinės A. Girdziušo fotografijų parodos-fotonovelės „Ūla" (Lietuva, Lenkija, Rusija) bei „Atmintis" (Lietuva, Lenkija), fotoparodos „Apšvietimo etiudai, aktai" (Lietuva, Estija, Rusija, JAV, Prancūzija, Japonija), „1991 metų sausio mėnesio įvykiai Lietuvoje" (Lietuva, Lenkija). 2007 m. subūrė fotografų klubą „Fotogurmanai“, kuris Lietuvoje rengia kamerinio pobūdžio fotoparodas.

Vakaruose sufizmo idėjos pasirodė XIX a. pab. Švedijoje gimęs arabų kilmės islamo mistikas Ivanas Agelis įkūrė dvasinę mokyklą Paryžiuje, kur savo idėjomis sudomino vėliau žymų islamo misticizmo tyrinėtoją Renė Genoną. Daug sufizmo elementų buvo ir krikščioniškojo ezoterizmo mokytojo Georgijaus Gurdžijevo mokyme. Vėliau į Europą, JAV atvyko daugiau dvasinių mokytojų – vieni jų tęsė gimtinėje praktikuotus dvasinius mokymus, kiti įkūrė savo mokyklas (pvz., Inajatas Chanas – universalųjį sufizmą). Dabar dažnai sufizmo mokytojais ar net ordino pirais tampa ne tik iš Rytų šalių atvykę dvasininkai, bet ir į islamą atsivertę vakariečiai.

Pirmasis mačas įvyko kiek netikėtai, kai Pjeras Sent-Amanas su reikalais buvo atvykęs į Londoną. Šis 6-ių partijų H. Stauntonu mačas su juo įvyko 1843 m. vasario mėn. Londone Sent Džordžo šachmatų klube. H. Stauntonas pralaimėjo šį mačą (+2 -3 + =1). Prancūzų meistro sėkmė nustebino anglus: mat prieš metus Sent-Amanas buvo pralaimėjęs Dž. Kochranui, ne tokiam stipriam žaidėjui, kaip H. Stauntonas. Tuo tarpu Prancūzijoje Sent Amano pergalė buvo sutikta su entuziazmu.

XVII a. pradžioje nauja grėsmė nogajams buvo iš rytų atėję klajokliai kalmukai. 1628−1630 m. jie užpuolė Didžiąją Nogajų ordą ir užgrobė jos teritorijas. 1634 m. didieji nogajai buvo arba išžudyti, priversti migruoti į vakarus, kur jie susijungė su mažaisiais nogajais, arba į rytus, kur susimaišė su kazachais.

2007 metais Europoje pasirodė geriausių Sheryl Crow dainų rinktinė „Hits & Rarities“. Tai buvo vienas CD su 18 dainų ir riboto leidimo dvigubas CD su papildomomis 12-a dainų.
IV PLSŽ vyko 1991 m. liepos 27-rugpjūčio 4 d. dvylikos Lietuvos Respublikos miestų ir miestelių sporto bazėse (Vilniuje, Kaune, Klaipėdoje, Šiauliuose, Panevėžyje, Alytuje, Marijampolėje, Kėdainiuose, Raseiniuose, Elektrėnuose, Palangoje ir Nidoje). Taip pat Kaukazo (Gruzijos Respublika) bei Himalajų (Nepalas) kalnuose. Rungtyniauta 22 sporto šakų varžybose, iš viso buvo akredituoti 6395 dalyviai, iš jų – 3695 sportininkai ir jų treneriai iš 12 pasaulio šalių

IX PLSŽ vyko 2013 m. birželio 27–30 d. Klaipėdoje, kalnų slidinėjimo varžybos – Australijoje. Iškilmingas žaidynių atidarymas vyko birželio 28 d. Klaipėdos „Švyturio arenoje“ Žaidynėse dalyvavo apie 3000 dalyvių – sportininkų, trenerių, delegacijų vadovų iš Lietuvos ir 20 kitų šalių.

1963 m. baigęs Kauno politechnikos instituto Mechanikos fakultetą, inžinierius mechanikas. 1972 m. technikos mokslų kandidatas, 2002 m. habilituotas daktaras.

Viskas prasidėjo 1994 metų rudenį, kai Rasmus Lerdorf'as (Danija) nusprendė patobulinti savo Home-Page (asmeninį puslapį) ir parašyti asmeninį varikliuką, kuris atlikinėtų paprasčiausius veiksmus. Šį varikliuką parengė 1995 metų pradžioje ir pavadino „Personal Home Page Tools“. Šie „tools'ai“ mokėjo ne itin daug, ir galimybės jo buvo tik pačios paprasčiausios, sudarė ją vos keletą makrosų. (Patį pirmajį Rasmus Lerdorf'o pranešimą į www konferenciją apie savo „Personal Home Page Tools“ pateikė 1995 metais.)

Šešiakojai (lot. Hexapoda) – nariuotakojų potipis, kuriam priskiriamos dvi klasės – vabzdžiai (Insecta) ir Entognatha. Kaip ir sako pavadinimas, būdingas šio potipio bruožas – 3 poros kojų. Kiti nariuotakojai dažniausiai turi daugiau kojų.

Nikolajus Tichonovas (rus. Тихонов Николай Александрович, 1905 m. gegužės 14 d. Charkove – 1997 m. birželio 1 d. Maskvoje) – tarybinis partinis ir valstybės veikėjas, 1980–1985 m. – TSRS Ministrų Tarybos Pirmininkas.

Analogiško lygmens (apskrities vyriausiojo policijos komisariato Lietuvoje) įstaiga Vokietijoje yra vad. policijos direkcija (vok. Polizeidirektion). Žemesnės struktūros - policijos komisariatai, policijos nuovados (inspekcijos) ir kt.

2008 m. apdovanojimas Aidui Giniočiui už režisūrą spektakliuose Marijos Korenkaitės „Pabėgimas į Akropolį” ir Justo Tertelio „Vienaveiksmė monopjesė pradedančiam aktoriui”, Nacionalinės dramaturgijos festivalis „Versmė '08“

2007 m. Justo Tertelio „Vienaveiksmė mono pjesė pradedančiam aktoriui” ir Lauryno Juknos pjesė „Pabėgimas į Akropolį” atrinktos į pirmąjį penketuką Nacionalinės dramaturgijos festivalyje „Versmė '07“

Apie 1620 m. imbangalams įkūrus Kasandžės valstybę (dab. Angola), tai paskatino ir bajakų politinę konsolidaciją. Bajakų valdovas, tradiciškai kildinamas iš Lundos, buvo tituluojamas Kiamfu. Jam pakluso ir gretimos giminingos gentys, kaip, pvz., suku. Ši valstybė pamažu civilizavosi ir atsisakė barbariškų papročių. Nuo XVIII a. bajakų teritorijos sudarė vakariausias Lundos imperijos sritis.

1992–2000 m. kuratoriumo Buckower Begegnungen (Vokietija) narė, dalyvavo įvairių visuomeninių organizacijų, komitetų, tarybų veikloje. Dešimt metų organizavo ir vedė Tomo Manno festivalio Nidoje muzikines programas.
Per A. Tyzenhauzo nuo 1765 m. vykdytas reformas Šiaulių ekonomijoje Meškuičiuose įkurtas palivarkas ir ekonomijos rakto centras. Nuo 1795 m. priklausė P. Zubovui. Per 1831 m. sukilimą Henriko Dembinskio sukilėlių dalinys birželio 16 d. miestelyje sumušė Rusijos imperijos kariuomenės jūrų pėstininkų kuopą. Mūšyje buvo sužeistas pulkininkas Konstantinas Herubavičius. 1836–1858 m. nutiestas Rygos-Tilžės plentas aplenkė miestelį. 1853 m. minima parapinė mokykla. Nuo XIX a. pabaigos vėl rinkosi turgūs.

Pistoletą sukonstravo konstruktoriai Piotras Serdiukovas (Петр Сердюков) ir Igoris Beliajevas (Игорь Беляев) iš CMTI „TočMaš“ (Центральный научно исследовательский институт Точного машиностроения 'Centrinis Tiksliosios mašinų pramonės mokslinio tyrimo institutas') Klimovsko mieste (Rusija).

Secure Digital (SD) yra plačiai paplitęs kortelių tipas, leidžiantis integruoti papildomas funkcijas, susijusias su duomenų saugumu. Jos pasižymi dideliu duomenų perdavimo greičiu, yra talpios, pigios ir geros kokybės. Šiuo metu populiariausios.

JAK-1 (rus. Як-1) – II pasaulinio karo TSRS naikintuvas, gamintas nuo 1940 m., vienvietis monoplanas metaliniu korpusu ir mediniais sparnais. Šis lėktuvas pasižymėjo manevringumu, buvo greitas ir gerai ginkluotas, o svarbiausia, patikimas ir lengvai prižiūrimas. Dėl to jį mėgo sovietiniai pilotai.

Pirmosios 8 partijos praėjo su didele H. Stauntono persvara (7½ : ½). Po to P. Sent-Amanas pradėjo žaisti patikimiau (3½ iš 6). Sekančias 6 partijas vėl laimi Sent-Amanas (4 : 2), bet H. Stauntonas, laimėjęs 21-ąją partiją, pasiekė 11-ąją pergalę ir laimėjo mačą (+11, -6, =4). <

Laikraščiai skelbė, kad „vyksta didysis šachmatų mūšis tarp Prancūzijos ir Anglijos“. Prancūzų šachmatų mėgėjai neabejojo, kad laimėjęs Londone, Sent-Amanas namie irgi nugalės. Žaidynių atmosfera buvo šventinė: prancūzų dailininkas Žanas Onri Marle (Jean Henri Marlet) tapė žaidžiančius mačo dalyvius, apsuptus geriausiais Prancūzijos šachmatininkais ir visuomenės veikėjais. Prancūzų pasitikėjimas savo numylėtiniu netruko išblėsti, kai H. Stauntonas pradėjo laimėti partiją po partijos.

Sugriuvus TSRS, šių laikrodžių kokybė prarado buvusią šlovę, nes gamykloje įvykus įrengimų modernizacijai, buvo stengiamasi atpiginti pačią gamybą, pakeičiant pigesniais mechanizmais ir detalėmis.

Sisianas rašytiniuose šaltiniuose minimas nuo VIII a. pr. m. e. kaip Sisakanas arba Siuni. Turkų valdymo metais vadintas Karakilisu (azer. Qarakilsə), nuo 1935 m. iki 1940 m. – Sisavanu. Miesto statusas suteiktas 1974 m.

Po tokių rezultatų H. Stauntono reputacija stipriai smuko. Susigrąžinti prestižą galima buvo laimėjus mačą prieš turnyro nugalėtoją. Turnyro taisyklėse buvo numatyta, kad nugalėtojas turi priimti iššūkį sužaisti mačą su bet kuriuo dalyviu. Tad H. Stauntonas, dar nesibaigus turnyrui, iškvietė A. Anderseną dvikovon. Šis sutiko. Mačas turėjo būti žaidžiamas iki 21-os rezultatyvios partijos. Tačiau sėsti prie lentos Stauntonui sutrukdė liga, o A. Andersenas ilgai laukti negalėjo: jo, kaip Breslau gimnazijos mokytojo, vasaros atostogos ėjo į pabaigą. Tad mačas neįvyko.
Kristina Tiškevičiūtė (1866–1952 m.), vyras Andrius Kazimieras Potockis, vaikai Kotryna Iza Potocka, Marija Teresė Potocka, Izabelė Marija Potocka, Kristina Potocka, Adomas Vladislovas Potockis, Arturas Antonijus Potockis, Andrius Marija Potockis, Sofija Potocka, Joana Potocka.

Žaidimo Pradinukas ir Patyręs tipuose (išskyrus Profas) išbraukus 100 skaičių yra gaunamas prizas – galimybė išbraukti bet kokių skaičių reikšmes su sąlyga, kad išbraukimas atitinka esamo žaidimo tipo išbraukimo taisykles. Panaudoti prizą, jį tik gavus, nėra privaloma, t. y. jį galima panaudoti bet kuriuo žaidimo eigos metu. Tiesa, kiekvieną kartą, kai prizas yra panaudojamas, yra gaunama +20 taškų, kas padidina bendrą taškų kiekį. Tai yra labai svarbu, nes žaidimo užduotis – išbraukti visus skaičius turint kuo mažesnį taškų skaičių.

Antroji Nikolajaus Azarovo vyriausybė buvo suformuota 2012 m. gruodžio 24 d., po to, kai VII-ojo šaukimo Ukrainos Aukščiausioji Rada 2012 m. gruodžio 13 d. Regionų partijos ir Ukrainos komunistų partijos balsais patvirtino Nikolajaus Azarovo kandidatūrą į premjerministro postą. Vyriausybė veikė iki 2014 m. vasario 27 d., kai ją pakeitė Arsenijaus Jaceniuko vyriausybė.

Expressions of Litvak Pro–Lithuanian Political orientation c. 1906 – c. 1921, The Vanished World of Lithuanian Jews. Amsterdam; New York, 2004, p. 89–109.

1960 m. Aralo plotas buvo ~ 68 000 km². Iki 1998 m. jis pasidarė trigubai mažesnis: 28 687 km², o 2004 m. beliko 17 160 km². Aralas yra netekęs trijų ketvirtadalių iki 1960 m. turėto vandens. Druskingumas padidėjo nuo 10 g/l iki 40–50 g/l.

Žaidimas laimimas, kai žaidimo laukas yra tuščias – nebėra nei vieno neišbraukto skaičiaus. Kuo mažesniam skaičių kiekiui, esančių žaidimo lauke, buvo išbraukti visi skaičiai ir tuo pačiu surinktas mažesnis taškų skaičius, tuo įvertinimas yra geresnis ir aukštesnė pozicija surinktų taškų ekrane (todėl reikia stengtis surinkti kuo mažesnį taškų skaičių).

Naudojamas medicinoje, taip pat uranui ir toriui rasti, požeminiuose dujotiekiuose nustatyti dujų nuotėkiui, dujokaukėms tikrinti. Radono koncentracijos dinamika požeminiuose vandenyse gali būti naudojama prognozuoti galimus žemės drebėjimus.

Klaipėdos miesto savivaldybės taryba – Lietuvos Respublikos Klaipėdos miesto savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Rugsėjo 5 d. – Gintaras Bagdonas, Lietuvos kariškis, žvalgybininkas, pulkininkas. Buvęs ES karinio štabo žvalgybos direktorius, nuo 2010 m. gegužės mėn. - Generolo Jono Žemaičio karo akademijos viršininkas.
Lietuvoje yra išskiriami apskričių vyriausieji policijos komisariatai, miestų policijos komisariatai, rajonų policijos komisariatai. Miestų, rajonų policijos komisariatai pavaldūs atitinkamų apskričių vyr. policijos komisariatams (pvz., Jonavos rajono policijos komisariatas - Kauno apskrities vyriausiajam policijos komisariatui). Lietuvoje didžiausi policijos komisariatai yra:

Senovės Eridu vietoje prie Tell Abu Shahrain 1855 m. archeologinius kasinėjimus vykdė John George Taylor, R. Campbell Thompson 1918 m., H.R. Hall 1919 m. 1946–1949 m. tyrimus atnaujino Irako paveldo direktoratas (Fuad Safar ir Seton Lloyd). Buvo prieita prie išvados, kad visi pietų miestai patyrė nuosmukį, perleisdami politinę iniciatyvą valdovams iš šiaurės, o apie 600 m. pr. m. e. Eridu buvo apleistas.

Kvita ir Borgarfjorduras (isl. Hvítá Borgarfjörður) – upė vakarų Islandijoje. Prasideda Laungjokutlio ledyno šiaurėje dalyje. Teka į vakarus, sudaro Hraunfosaro krioklį. Įteka į Atlanto vandenyno Borgarfjordurą.

Nuo 1962 m. kurį laiką muziką ir dainavimą dėstė Kėdainių 2-ojoje vidurinėje mokykloje, vėliau mokytojavo Šėtos vidurinėje ir Tiskūnų (Kėdainių raj.) aštuonmetėje mokykloje. Kaip chorvedė pasireiškė su suaugusiųjų chorais. 1969–1992 m. vadovavo Kėdainių elektros aparatūros gamyklos mišriajam chorui, kurį parengė 1970 m., 1975 m., 1980 m. ir 1985 m. respublikinėms dainų šventėms, 1990 m. Lietuvos tautinei dainų šventei, su choru nemažai koncertavo, pirmųjų ir kitų prizinių vietų pelnė įvairiuose konkursuose.

Meškuičiai spindulinio plano miestelis. Prie centrinės aikštės 1897 m. pastatyta Meškuičių Šv. vyskupo Stanislovo bažnyčia, aikštėje 1930 m. pastatytas Nepriklausomybės paminklas, atstatytas 1991 m. Išlikęs XIX a. vėjo malūnas.

1844 m. – Nikolajus Andrejevičius Rimskis-Korsakovas, rusų kompozitorius, rusų nacionalinės kompozitorių mokyklos tradicijų kūrėjas, jūrų karininkas, vadovavo škiperiui, rašė simfonijas, kolekcionavo jūrų mazgus, jį mėgo mokiniai (pasaka+muzika= Nikolajus Rimskis Korsakovas) (m. 1908 m.).

1795 m. Jungtinėje Karalystėje buvo įkurta Jungtinės Karalystės hidrografijos taryba, kuri ėmėsi kataloguoti turimus vandens kelių žemėlapius. Pirmasis hidrografas tapo škotų geografas Alexander Dalrymple. Šiai organizacijai vadovaujant Thomas Hurd 1808–1823 m. laikotarpyje buvo profesionaliai pradėta kataloguoti žemėlapiai ir jie paskelbti viešai. 1834 m. pirmą kartą buvo pristatyta atmintinė keliautojui vandeniu.

Paprasčiausias pavyzdys yra termostatas. Kai temperatūra apšildomame kambaryje pasiekia tam tikrą nustatytą ribą kambario šildymas yra išjungiamas ir temperatūra pradeda kristi. Kai temperatūra nukrenta iki mažiausios ribos, šildymas vėl įjungiamas. Numatytos ribos yra arti viena kitos, todėl palaikoma stabili temperatūra. Tie patys mechanizmai yra naudojami šaldymo sistemose, pvz., oro kondicionieriuje, šaldytuve ar šaldiklyje.

Žaidimo tipe Klasikinis pradinis skaičių rinkinys yra skaičiai nuo 1 iki 19. Kuomet neberandama atitinkamų skaičių, paspaudus Pridėti Skaičius yra pridedami visi žaidimo lauke neišbraukti skaičiai.
Komikso siužetas taip pat įkvėpė ir Robert Ludlum, jis parašė knygą Bornas. Sunaikinta tapatybė XIII pirmą kartą buvo išleistas 1984 m. Spirou žurnale, vėliau buvo išleistas Dargaud. 2003 m. pagrindinė 5 serijos komiksų tomų siužeto linija buvo panaudota kuriant to paties pavadinimo video žaidimą XIII.

Kritinį racionalizmą reikėtų pristatyti ne kaip koncepciją, o veikiau kaip metodinę nuostatą, mąstymo būdą. Todėl nesunku suformuluoti pagrindinę kritinio racionalizmo mintį: mokslinių teorijų negalima įrodyti iš principo. Mes mokomės ne iš žinių ir įžvalgų, o iš klaidų. Mokslinė pažanga kyla iš to, kad bandome falsifikuoti esamas mokslines teorijas. Nėra galutinio žinių pagrindimo. Mums nieko kito nebelieka, kaip laipsniškai tobulinti tai, kas yra, nurodant tai, kas yra klaidinga.

Pano fleita – pučiamasis muzikos instrumentas. Pano fleita yra surišta iš nevienodo ilgumo tuščiavidurių vamzdelių, kurių yra 10 ar daugiau. Kuo mažesnis vamzdelis tuo aukštesnis garsas. Pano fleitai giminingas lietuvių liaudies instrumentas skudučiai (nesurištų individualių vamzdelių rinkinys).

Mažulonių piliakalnis – piliakalnis ir senovinė gyvenvietė į pietvakarius nuo Mažulonių kaimo (Ignalinos seniūnija, Ignalinos rajono savivaldybė), Vėlio ežero rytiniame krante. Pasiekiamas iš plento Ignalina–Ceikiniai pasukus keliu Urviniškė–Senasis Daugėliškis, pavažiavus 1,2 km, gyvenvietė – 1,1 km į šiaurės rytus nuo kelių Ceikiniai-Bėčiūnai ir Naujasis Daugėliškis-Zablatiškė kryžkelės, abipus pastarojo kelio, į pietryčius nuo Vėlio ežero, Ignalinos miškų urėdija, Daugėliškio girininkija, 82 kvartalo vakarinė dalis, Piliakalnio miškas. Kultūros paminklo registro Nr. A1520K

Šilumos atidavimas žiediniuose kanaluose, aušinamuose dujomis (bendraautoriai Jurgis Vilemas ir V. Survila, 1977 m., rusų kalba, 1987 m., anglų kalba),

Piešti pradėjo besimokydamas mokykloje. Daile Rimtai susidomėjo 1960 m. (studijų VU metu). Mokytojas grafikas Antanas Kmieliauskas. 1962 m. vienoje Vilniaus galerijų surengtoje parodoje buvo eksponuoti ir S. Katausko piešiniai. Parodoje lankęsis A. Kmieliauskas atkreipė dėmesį į Savinijaus darbus, pakvietė mokytis vakarinėje dailės mokykloje (joje tuo metu dėstė Vilniaus dailės instituto dėstytojai, kiti menininkai). S. Katauskas mokėsi piešimo, grafikos technikos. Kmieliausko paskatintas, pradėjo kurti ekslibrisus. Diplominis darbas tema – „Sportininkai lankininkai“.
Kilęs iš Achemenidų dinastijos, tėvas Darijus I Didysis, sūnus Artakserksas I Ilgarankis. 486–484 m. pr. m. e. numalšino egiptiečių sukilimą, devinto dešimtmečio antroje pusėje, numalšinęs babiloniečių sukilimą, Babilonijos karalystę pavertė Persijos satrapija (provincija). Tęsė graikų–persų karus (vyko 500–449 m. pr. m. e.). 480–479 m. pr. m. e. surengė žygį į Graikiją; persų kariuomenė nuniokojo Doridę, Fokidę, dalį Bojotijos, Atiką, sugriovė Atėnus, bet pralaimėjo jūrų mūšius 480 m. pr. m. e. prie Salamino salos ir 479 m. pr. m. e. prie Mikalės kyšulio, 479 m. pr. m. e. sausumos kariuomenių mūšį prie Platajų. Kserksas, siekdamas sustabdyti Persijos imperijos silpnėjimą ir irimą, įvykdė kai kurias reformas, taip pat ir religinę; bandė uždrausti vietos dievų garbinimą ir įvesti vieno visų persų dievo kultą. Nužudytas per rūmų perversmą.

H. Stauntonas, pralaimėjęs trumpame 6-ių partijų mače vienu tašku, nemanė, kad yra silpnesnis ir siekė oficialaus mačo revanšo. Derybos vyko lėtai, bet, galų gale, jis tų pačių lapkričio 14 d. prasidėjo Paryžiuje, stebint rekordiniam žiūrovų skaičiui „Režans“ kavinės salėje. Mačas vyko iki gruodžio 20 d.

VV Cephei – raudonoji hipermilžinė žvaigždė, viena didžiausių žinomų žvaigdžių. Jos skersmuo prilygsta maždaug 1600–1900 mūsų saulės skersmenų – 2 436 875 000 km. VV Cefėjaus žvaigždė spinduliuoja 275 000–575 000 kartų stipriau už saulę. Žvaigždės vėjo greitis nuo jos sklinda maždaug 25 kilometrų per sekundę greičiu, kaip ir kitų raudonųjų hipermilžinių žvaigždžių.

1998 m. uWaver (tuo metu žinoma kaip Goldenware Team) pradėjo rinkti idėjas apie galimus potencialus unikalius žaidimus. Tai buvo žaidimai, žaidžiami popieriaus lape bei naudojant rašiklį. Būtent tokius žaidimus būrelis žmonių ir norėjo suskaitmeninti, perkelti į kompiuterį. Pirmoji žaidimo uDigits versija pasirodė 2001 m., tuo metu vadinosi Numbers 1.0 ir buvo pritaikyta Microsoft Windows operacinei sistemai. Nuo to laiko, kai 2003 m. kovo 9 d. buvo išleistas ir publikuotas Numbers 1.5, keletą kitų autorių išleido ir publikavo nemokamas šio žaidimo versijas. Tuomet, kai 2010 m. uWaver Ltd kompanijos pagrindinis ofisas buvo pertvarkytas ir persikėlė į Didžiąją Britaniją, išleista nauja komercinė žaidimo versija 2.0. Ši žaidimo versija buvo pritaikyta kai kurioms mobiliųjų telefonų platformoms (Series 40, Symbian, BlackBerry).

Rašė ir apie kitas sritis: 1865 m. atliko kruopštų darbą apie Anglijos mokyklas (Great Schools of England). 1866 m. jis panaudojęs litografinio kopijavimo metodą, pertvarkė V. Šekspyro pjesę „Daug triukšmo dėl nieko“ į normalaus formato knygą: vietoj mažo formato (ankstyvieji V. Šekspyro tekstai buvo atspausdinti 1/4 puslapio formatu) knygos, turėjusios net 1600 puslapių.

Ankstyvojoje tapyboje yra tašizmo bruožų, siekta abstrakčios formos plastinio raiškumo (ciklas „Intra muros“ 1965 m.), vėliau išryškėjo japonų kaligrafijos įtaka, minimalistinė raiška („Šešėliuotos aukštumos“ 1985 m.). Grafikos kūriniai pasižymi kontūro ekspresija, jie aiškių siluetų, dinamiškų linijų, derintas ornamentinis linijinis piešinys, gamtos elementų vaizdai, šriftas, taikyta reljefinė spauda.
„Divano“ kavinėje, Sent Džordžo klube, pas Hutmaną Kovent Gardene, Old Savile House, Leikasterio aikštėje ir pas Goode Ludgeito Hile. Tai greitai atnešė vaisių. 1838 m. jis daug žaisdavo su Evanso gambito išradėju, kapitonu Viljamu Deivisu Evansu, be to, žaidė mačą su Vokietijos šachmatų knygų autoriumi A. Aleksanderiu, kurį pralaimėjo. Tačiau XIX a. 4-ojo dešimtmečio pabaigoje jis ne tik susilygina su geriausiais Anglijos meistrais, bet ir lenkia juos.

Igas rašytiniuose šaltiniuose minimas nuo 1249 m. Viduramžiais Igu vadintas kraštas, o miestelis buvo žinomas kaip Studenec. Pokario metais čia veikė Jugoslavijos politinių kalinių darbo stovykla.

Po nesėkmės mače su vokiečių šachmatininku T. Laza (Tassilo von Heydebrand und der Lasa), jį buvo užvaldžiusi sena svajonė, pasišvęsti Viljamo Šekspyro dramaturgijos tyrinėjimams. Literatūros tiriamąjį darbą H. Stauntonas nebuvo visai metęs, tačiau šachmatai palikdavo tam per mažai laiko. Brolių Routlige leidykla pasiūlė jam naujai redaguoti V. Šekspyro veikalus – tam Džonas Gilbertas turėjo nupiešti iliustracijų. Tad šiam literatūriniam darbui jis skyrė visas savo jėgas. Redaguoti darbai pasirodė dalimis 1857–1860 m. Pats darbo įkarštis buvo 1858–1859 m., kai P. Morfis buvo atvykęs į Europą ir kvietė su juo sužaisti mačą.

1785 metais parašiutą išbandė Žanas Pjeras Blanšaras (Jean Pierre Blanchard), iš aukštai skrendančio oro baliono sėkmingai nuleisdamas šunį.

Bajakai pasižymi ypač išvystytomis meno formomis. Jie garsėja išmoningomis skulptūromis, kaukėmis, gamina medinius buities įrankius, būgnus. Kaukės naudojamos įvairiose ceremonijose, kaip apipjaustymas, iniciacija, vedybos, laidotuvės ir pan. Kaukės atlieka ne tik ritualinę finkciją, bet ir simbolinę: jų detalės skirtos perduoti tam tikrą žinią.

2007 m. debiuto prizas Giedriui Kielai už Bilio vaidmenį spektaklyje „Luošys iš Ainišmano salos“ pagal M. McDonagh, rež. V. Bagdonas ir A. Giniotis, „Lietuvos teatrų pavasaris '07“

Erikas Bernas sukūrė Transakcinę analizę, siejančią biheviorizmo pastebėtus elgesio modelius su struktūriniu asmenybės supratimu, žmogaus vystymusi (Vaikas – Suaugęs – Tėvas) bei socialiniais žmonių tarpusavio santykiais.

Kredito reitingų agentūros teikia nuomones apie konkrečių emitentų arba finansinės priemonės kreditingumą. Kitaip tariant, jos įvertina tikimybę, kad emitentas bendrai neįvykdys arba savo finansinių įsipareigojimų (emitento vertinimas), arba tam tikro įsiskolinimo ar fiksuotų pajamų vertybinių popierių mokėjimų (priemonių vertinimas).

TSRS Ministrų Tarybos pirmininku buvo vadovaujant keturiems TSKP CK Generaliniams sekretoriams – L. Brežnevui, J. Andropovui, K. Černenkai bei M. Gorbačovui;

PHP – plačiai paplitusi dinaminė interpretuojama programavimo kalba (en: Hypertext Preprocessor), sukurta 1995 m. ir specialiai pritaikyta interneto svetainių kūrimui.

Korporacija Sony atsisako šių kortelių savo pirmąjį veidrodinį foto aparatą DSLR-A100 pritaikydama CF kortelei. Minėtas fotoaparatas komplektuojamas su perėjimu, leidžiančiu įstatyti Memory Stick kortelę į CF lizdą.
1904 m. Chalilis Džibranas Bostone surengė pirmąją savo meno parodą. 1908 m. Paryžiuje studijavo meną. Savo kūrinius pradžioje rašė arabiškai, bet nuo 1918 m. rašė daugiausia angliškai.

„Stauntonas buvo puikus debiutų tyrinėtojas. Kaip teoretikas jis geresnis nei praktikas, nors savo laiku ir buvo stipriausiu šachmatininku. Jo partijos absoliučiai šiuolaikinės…. Jis labai gerai suprato pozicinio žaidimo principus, todėl kartu su V. Šteinicu turėtų būti priskiriamas prie pirmųjų šiuolaikinių šachmatininkų. Skirtingai nuo P. Morfio ir V. Šteinico, kurie nevystydavo rikių g2, ar g7 laukeliuose, Stauntonas tai darė. Kai jis, juodaisiais, uždarosios siciliškosios ginybos variante, išvystydavo g7 laukelyje rikį, varžovai nesuvokdavo ką toliau daryti ir atsidurdavo prie suskilusios geldos. Ir taip atsitikdavo… su geriausiais to laikotarpio šachmatininkais!…“

Čačapojasas – žemės ūkio rajono centras. Apylinkėse auginamos cukranendrės, juka, kava. Vystoma gyvulininkystė. Turistinis centras. Yra išlikę XVII-XVIII a. kolonijinės architektūros paminklų.

Gurdžiai arba Chutorskojė (vok. Gurdszen, nuo 1938 m. birželio 2 d. Schwichowshof, 1945–1946 m. rus. Гурдшен, nuo 1946 m. rus. Хуторское) – Mažosios Lietuvos gyvenvietė Kaliningrado srities rytinėje dalyje, Nesterovo rajone, nuo 2008 m. birželio 30 d. Iljušino kaimo gyvenvietės kaimas.

Žirgeliai vidutinio dydžio, atstumas tarp išskėstų sparnų 40-45 mm. Ant viršugalvio už antenų yra vagutė. Daugumo rūšių kūnas žalias, metalo blizgesio. Ramybės būklėje priekinių ir užpakalinių sparnų nesuglaudžia, o tik pakreipia pirmyn ir į viršų. Skraido lėtai, prie kūdrų, tvenkinių ir upelių, apaugusių krūmais.

Sausio 28 d. – Arminas Narbekovas, vienas iš geriausių pastarųjų penkiasdešimties metų Lietuvos futbolininkas, prieš keletą metų pradėjęs trenerio karjerą.

Agorizmas – libertarizmu ir anarchizmu paremta praktinės filosofijos kryptis. Terminas kilęs iš graikiško žodžio agora, reiškiančio „aikštę, turgų“. Pagrindinis agorizmo pradininkas ir teoretikas – Samuelis Edvardas Konkinas III (Samuel Edward Konik III), parašęs „Naująjį libertarų manifestą“.

Lenkijos karalius ir Lietuvos didysis kunigaikštis turėjo keturias žmonas. Pirmos dvi (Jadvyga ir Ona Celietė), anksti mirusios paliko po dukterį, trečioji − Elžbieta Granovska mirė bevaikė 1420 metų gegužės 12 d.

XVII a. veikė evangelikų reformatų koplyčia, nuo XVIII a. – pradžios mokykla. 1931–1938 m. Balsių dvaro sodyboje gyveno poetas Kazys Binkis. 1950–1992 m. kolūkio centras.

Šiaurėje driekiasi pelkėta, upių išvagota žemuma. Einant į pietus paviršius kyla į plynaukštę, o ties pietine riba pasiekia Šapada das Mangabeiraso kalnus. Juose yra aukščiausias valstijos taškas – 806 m. Svarbiausia valstijos upė yra Parnaiba, tekanti siena su Pernambuku. Kitos svarbios upės yra jos intakai: Poti, Gurgėja, Usrusui Pretas.

Antrasis albumas, pavadintas pačios dainininkės vardu ir padėjęs jai įsitvirtinti tarp populiariausių muzikos atlikėjų, pasirodė 1996 metais. Šį kartą albumą prodiusavo pati Crow.